stanford-oval/wikipedia huggingface dataset:
Atlantin silta (Panama)

| Atlantin silta Puente Atlántico |
| --- | --- |
 Silta vuonna 2019
Ajokaistoja:  4 + jalankulku ja pyöräily
Ylittää:  Panaman kanavan
Sijainti:  Colón, Panama
Siltatyyppi:  vinoköysisilta
Pisin jänneväli:  530 m
Pituus:  2 820 m
Korkeus:  212,5 m
Alituskorkeus:  75 m
Avattu liikenteelle:  2. elokuuta 2019
Koordinaatit:  9.30796°N, 79.91863°W
Lisää silta-artikkeleitaArkkitehtuurin teemasivulla
Atlantin silta (esp. Puente Atlántico) on vuonna 2019 avattu tiesilta Colónissa Panamassa. Silta ylittää Panaman kanavan sen Atlantin valtameren puoleisella sisääntuloväylällä, ja on yksi kolmesta kanavan ylittävästä sillasta: Tyynen valtameren päässä kanavaa sijaitsevat Satavuotissilta ja Amerikoiden silta.
Atlantin silta on tyypiltään kaksipyloninen betonipalkkinen vinoköysisilta. Alueen trooppisen ilmaston takia silta päätettiin rakentaa kokonaan vahvistetusta betonista perinteisen metallirakenteen sijaan. Sillalla kulkee nelikaistainen (2 kumpaankin suuntaan) tie sekä jalankulku- ja pyöräilyväylät.
Silta on kokonaisuudessaan noin 3 kilometriä pitkä, mukaanlukien lähestymisrampit. Kanavan ylittävä keskijänne on 530 metriä pitkä. Kansi kulkee 75 metrin korkeudessa merenpinnan yläpuolella, mikä on sillan rakentaneen Vincin mukaan vinoköysisiltojen maailmanennätyskorkeus. Sillan kannatintornit ovat yli 210 metriä korkeat.
Aiheesta muualla

Kuvia tai muita tiedostoja aiheesta Atlantin silta (Panama) Wikimedia Commonsissa
Luhdanmäen rautatiesilta

Luhdanmäen rautatiesilta (Luhdanmäen ratasilta) sijaitsee Lahden oikoradalla Hollolan ja Orimattilan rajalla noin kaksi kilometriä Herralasta itään. Silta on 550,8 metriä pitkä, ja se on Suomen kolmanneksi pisin rautatiesilta Lahden oikoradan Kytömaan ja Vantaankosken radan Piijoen siltojen jälkeen. Silta ylittää seututie 140:n ja Luhdanjoen, joka on yksi Porvoonjoen haaroista.
Silta on kaksiraiteinen ja varustettu kahdella kiskonliikuntalaitteella. Luhdanmäen sillan arkkitehtisuunnittelu on arkkitehtitoimisto Jussi Tervaojan ja sen rakennesuunnitelusta vastasi SuunnitteluKortes.
Silta on tyypiltään jännitetty jatkuva teräsbetoninen kotelopalkkisilta. Liikenneviraston Liikenneviraston sillat 1.1.2015 -julkaisussa on Luhdanmäen ratasillan pituudeksi ilmoitettu 548,4 metriä.
Aiheesta muualla

Kuva sillasta Vaunut.org -sivustolla
| n k Perustiedot Wikidatassa: Luhdanmäen rautatiesilta (Q11879736)ohje |
| --- | --- |
esiintymä kohteesta: rautatiesilta
valtio: Suomi
sijaitsee hallinnollisessa alueyksikössä: Hollola
koordinaatit: 60°53′N 25°31′E﻿ / ﻿60.89°N 25.51°E﻿ / 60.89; 25.51
Bjoan kirkko

| Bjoan kirkko Bjoa kyrkje |
| --- | --- |
 Kirkko vuonna 1951.
Sijainti:  Vindafjord, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1895
Suunnittelija:  Hartvig Sverdrup Eckhoff
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Bjoan kirkko (norj. Bjoa kyrkje) on Vindafjordin kunnassa Norjassa sijaitseva puinen pitkäkirkko vuodelta 1895.
Aiheesta muualla

Kuvia tai muita tiedostoja aiheesta Bjoan kirkko Wikimedia Commonsissa
Vangsnesin kirkko

| Vangsnesin kirkko Vangsnes kyrkje |
| --- | --- |
 Kirkko vuonna 2016.
Sijainti:  Vik, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1861
Materiaali:  puu
Istumapaikkoja:  200
Lisää rakennusartikkeleitaArkkitehtuurin teemasivulla
Vangsnesin kirkko (norj. Vangsnes kyrkje) on Vikin kunnassa Norjassa sijaitseva puinen pitkäkirkko vuodelta 1861.
Aiheesta muualla

Kuvia tai muita tiedostoja aiheesta Vangsnesin kirkko Wikimedia Commonsissa
José Luis Azcona Hermoso

José Luís Azcona Hermoso (28. maaliskuuta 1940 Pamplona – 20. marraskuuta 2024) oli Brasiliassa toiminut espanjalainen roomalaiskatolinen piispa. Hän liittyi augustinolaisiin rekollekteihin 22. syyskuuta 1958 ja sai pappisvihkimyksensä 21. joulukuuta 1963. Hänet nimitettiin Marajón prelaatiksi 16. helmikuuta 1987, ja piispaksi vihkiminen seurasi 5. huhtikuuta. Pääkonsekraattorina toimi Alberto Gaudêncio Ramos, jota avustivat Florentino Zabalza Iturri ja Vicente Joaquim Zico.
Vimeo Livestream

| Vimeo Livestream |
| --- | --- |

Verkkosivusto:  http://www.livestream.com
Slogan:  New Livestream. Live. Redefined.
Kaupallinen:  ilmainen ja maksullinen versio
Tyyppi:  suoratoistopalvelu
Rekisteröinti:  pakollinen
Kielet:   englanti
Omistaja:  Vimeo
Luonut:  Max Haot, Dayananda Nanjundappa, Phil Worthington, Mark Kornfilt
Avattu:  2007
Nykyinen tila:  aktiivinen
Vimeo Livestream (aiemmin Livestream ja Mogulus) on nettivideopalvelu, jossa käyttäjä voi lähettää suoraa videokuvaa pelistä tai tapahtumasta käyttäen internetiä. Livestreamistä on ilmainen ja maksullinen versio.
Livestream pystyy lähettämään suoraa HD-laatuista videokuvaa internetiin ilman mitään suurempia lisälaitteitaselvennä. Livestreamin kuvauksena englanniksi: a satellite television truck in a backpack (suom. satelliittitelevisiorekka repussa).
Syyskuussa 2009 Livestream ryhtyi tekemään kustomoituja kanavasivustoja julkkisten kuten Pixie Lottin, Eric Galesin, David Grayn ja Foo Fightersin konserteille. Sivut sisälsivät chatin sekä Twitter- ja Facebook-ominaisuudet.
Syyskuussa 2017 IAC:n omistama Vimeo ilmoitti ostavansa Livestreamin.
Historia

Livestreamin perustivat uudelleen vuonna 2007 Max Haot, Dayananda "Ninja Panda" Nanjundappa, Phil Worthington ja Mark Kornfilt. Livestreamin toimistot sijaitsevat New Yorkissa, Los Angelesissa, Ukrainassa ja Bangaloressa. He aloittivat ilmaisen palvelun ja esittelivät ns. "Pro"-palvelua huhtikuussa 2008. Ensimmäinen "Pro"-palvelun käyttäjä oli Gannett Newspapers, joka kehui kyseistä palvelua. Heinäkuussa 2008 Gannet Newspapers investoi Livestreamiin (silloiseen Mogulukseen) 10 miljoonaa dollaria. Toukokuussa 2009 Mogulus muutti nimensä Livestreamiksi.
Twitcam

Livestream julkaisi Twitcam-ominaisuuden, jolla pystyy tuomaan suoraa videokuvaa Twitteristä Livestream-palveluun käyttämällä omaa Twitter-käyttäjäänsä.
Aiheesta muualla

Livestreamin verkkosivusto
Evangerin kirkko

| Evangerin kirkko Evanger kyrkje |
| --- | --- |
 Kirkko vuonna 2016.
Sijainti:  Voss, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1851
Materiaali:  puu
Istumapaikkoja:  250
Lisää rakennusartikkeleitaArkkitehtuurin teemasivulla
Evangerin kirkko (norj. Evanger kyrkje) on Vossin kunnassa Norjassa sijaitseva puinen pitkäkirkko vuodelta 1851.
Aiheesta muualla

Kuvia tai muita tiedostoja aiheesta Evangerin kirkko Wikimedia Commonsissa
EMS-koodi

EMS-koodi (Easy Mind System) on FIFen (Fédération Internationale Féline) kehittämä kissarotujen yksinkertainen tunnistuskoodi, jossa kaikkien rotujen ominaisuudet ilmaistaan yhtenäisellä tavalla.
Koodin rakenne

rotu: määritellään kolmella isolla kirjaimella
väri: määritellään yhdellä pienellä kirjaimella, poikkeuksellisesti s ja y voidaan liittää perusvärin jälkeen
kuvio: määritellään kaksinumeroisella luvulla.
hännän pituus : Manx (MAN) -rodulle annetaan aina hännän pituus kaksinumeroisella luvulla (merkitään vain tarvittaessa)
silmien väri: myös tämä määritellään kaksinumeroisella luvulla (merkitään vain tarvittaessa)
korvat: tämäkin on määritelty kaksinumeroisella luvulla (merkitään vain tarvittaessa)
Rotujen koodit

Kategoria I (pitkäkarvat ja exotic)
EXO - exotic
PER - persialainen
RAG- Ragdoll
SBI- Pyhä Birma
TUV- Turkkilainen Van
Kategoria II (puolipitkäkarvat)
ACL - amerikan curl, pitkäkarvainen
ACS - amerikan curl, lyhytkarvainen
MCO - maine coon
NFO - norjalainen metsäkissa
SIB - siperiankissa
TUA - turkkilainen angora
Kategoria III (lyhytkarva- ja somalikissat)
ABY - abessinialainen
BEN - bengali
BML - burmilla
BRI - brittiläinen
BUR - burma
CHA - kartusiaani
CRX - cornish rex
DRX - devon rex
EUR - eurooppalainen
GRX - german rex
JBT - japanin bobtail
KOR - korat
KBS - kuriilien bobtail, lyhytkarvainen
KBL - kuriilien bobtail, pitkäkarvainen
MAN - manx
MAU - egyptin mau
OCI - ocicat
RUS - venäjänsininen
SPH - sfinx
SNO - snowshoe
SOK - sokoke
SOM - somali
Kategoria IV (itämaiset kissat)
BAL - balineesi
OLH - itämainen pitkäkarva
OSH - itämainen lyhytkarva
SIA - siamilainen
Muut
XLH - hyväksymätön pitkä-/puolipitkäkarvarotu
XSH - hyväksymätön lyhytkarvarotu
non - hyväksymätön rotu
var - lyhytkarvainen kissa, joka kantaa pitkäkarvageeniä
Värit

n - musta, ruskea, riistanvärinen
a - sininen
b - suklaa
c - lila
d - punainen
e - creme
f - kilpikonna
g - sinikilpikonna
h - suklaakilpikonna
j - lilakilpikonna
o - punainen, kaneli
p - beige
q - kanelikilpikonna
r - beigekilpikonna
s - hopea
y - golden
w - valkoinen
x - hyväksymättömät värit
m - karamelli, aprikoosi (rekisteröintiä varten)
Kuvio

01 - van
02 - harlekiini
03 - kaksivärinen
04 - mitted
05 - snowshoe
09 - valkoista määrittelemätön määrä
11 - silver shaded
12 - silver shell
21 - agouti
22 - klassinen tabby
23 - tiikeri
24 - täplikäs
25 - ticked tabby
31 - burmanaamio
32 - tonkineesinaamio
33 - himalajanaamio
Hännän pituus

51 - rumpy
52 - rumpy riser
53 - stumpy (max. 3 cm)
54 - pitkä (vain rekisteröintiin)
Silmien väri

61 - sininen
62 - oranssi
63 - eriväriset
64 - vihreät
65 - burma
66 - tonkineesi
67 - naamiokissan sininen
Korvat

71 - normaalit korvat
72 - taaksepäin kaareutuvat korvat
73 - eteenpäin taipuneet korvat
Aiheesta muualla

Fédération Internationale Féline
Suomen Kissaliitto r.y
Suomen Rotukissayhdistys
Noah Steen

| Noah Steen> Henkilötiedot |
| --- | --- |
Syntynyt: 16. elokuuta 2004 (ikä 20) Oslo, Norja
Kansalaisuus:   Norja
Jääkiekkoilija
Pelipaikka:  laitahyökkääjä
Maila:  vasen
Pituus:  185 cm
Paino:  87 kg
Seura
Seura:  Örebro HK
Sarja:  SHL
Pelaajaura
Pääsarjaura:  2024–
NHL-varaus:  199. varaus, 2024 Tampa Bay Lightning
Noah Steen (s. 16. elokuuta 2004 Oslo, Norja) on norjalainen jääkiekkoilija. Hänen pelipaikkansa on laitahyökkääjä ja hän laukoo vasemmalta. Steen edustaa SHL-joukkue Örebro HK:ta. Hänellä on sopimus joukkueen kanssa kauden 2026–2027 loppuun saakka.
Steenin kasvattajaseura on Manglerud Star. NHL-joukkue Tampa Bay Lightning varasi Steenin seitsemännellä kierroksella 199. varausvuorolla vuoden 2024 NHL:n varaustilaisuudessa. Steen on pelannut 24 SHL:n runkosarjan ottelua. Näissä otteluissa hän on tehnyt kolme maalia ja yhden syötön eli neljä syöttöä. Steen kuului Norjan joukkueeseen Suomen ja Latvian MM-kilpailuissa 2023 ja Tšekin MM-kilpailuissa 2024.  Uran tilastot päivitetty 8. joulukuuta 2024.
Zachary L'Heureux

| Zachary L'Heureux> Henkilötiedot |
| --- | --- |
Syntynyt: 15. toukokuuta 2003 (ikä 21) Montreal, Quebec
Kansalaisuus:   Kanada
Jääkiekkoilija
Pelipaikka:  puolustaja
Maila:  vasen
Pituus:  180 cm
Paino:  89 kg
Seura
Seura:  Nashville Predators
Sarja:  NHL
Pelaajaura
Pääsarjaura:  2024–
NHL-varaus:  27. varaus, 2021 Nashville Predators
Zachary L'Heureux (s. 15. toukokuuta 2003 Montreal, Quebec, Kanada) on kanadalainen jääkiekkoilija. Hänen pelipaikkansa on vasen laitahyökkääjä ja hän laukoo vasemmalta. L'Heureux edustaa NHL-joukkue Nashville Predatorsia.
Ennen NHL-uraansa L'Heureux pelasi QMJHL-juniorisarjassa Moncton Wildcatsin ja Halifax Mooseheadsin joukkueissa. Nashville Predators varasi hänet ensimmäisellä kierroksella 27. varausvuorolla vuoden 2021 NHL:n varaustilaisuudessa. L'Heureux on pelannut neljä NHL:n runkosarjan ottelua. Näissä otteluissa hän on syöttänyt yhden maalin. Uran tilastot päivitetty 31. lokakuuta 2024.
Granvinin kirkko

| Granvinin kirkko Granvin kyrkje |
| --- | --- |
 Kirkko vuonna 2006.
Sijainti:  Voss, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1726
Materiaali:  puu
Istumapaikkoja:  350
Lisää rakennusartikkeleitaArkkitehtuurin teemasivulla
Granvinin kirkko (norj. Granvin kyrkje) on Vossin kunnassa Norjassa sijaitseva puinen pitkäkirkko vuodelta 1726.
Aiheesta muualla

Kuvia tai muita tiedostoja aiheesta Granvinin kirkko Wikimedia Commonsissa
Miko Jaakkola

Miko Jaakkola
Pasi Miko Juhana Jaakkola (s. 29. maaliskuuta 1969 Orimattila) on suomalainen teatteriohjaaja. Tällä hetkellä Jaakkola toimii Tampereen Työväen Teatterin taiteellisena johtajana. Aiemmin hän on toiminut johtajana Teatteri Takomossa, Kajaanin kaupunginteatterissa vuosina 2009–2015 sekä Kotkan Kaunpunginteatterissa vuosina 2017-2024. Jaakkola on toiminut myös Tampereen teatterikesän taiteellisen johtoryhmän jäsenenä.
Työura

Jaakkola valmistui teatteritaiteen maisteriksi Teatterikorkeakoulusta ohjaajantyön laitokselta vuonna 2000.
Jaakkola on ohjannut lähes 60 teosta eri teattereille ja Yleisradiolle. Osan hän on itse käsikirjoittanut ja osaan suunnitellut myös videot. Lisäksi hän on tehnyt lukuisia trailereita ja videosuunnitteluita moniin teatteriproduktioihin. Jaakkola on työskennellyt sekä vapaissa ryhmissä että laitosteattereissa. Hän on tehnyt ohjauksia muun muassa Oulun kaupunginteatteriin, Kajaanin kaupunginteatteriin, Kotkan kaupunginteatteriin, Kuopion kaupunginteatteriin, Jyväskylän kaupunginteatteriin, Kansallisteatteriin, Teatteri Takomoon ja useille vapaille ryhmille. Jaakkola kuului Kallion Teatterin ja sen jatkajaksi perustetun Todellisuuden tutkimuskeskuksen perustajajäseniin.
Kajaanissa hän on ohjannut näytelmät Spoonface (2009) ja Amadeus (2014) sekä kantaesitykset Parhaissakin perheissä (2010, käsikirjoitus Anna Krogerus), Kajaanin Seminaari (2011, käsikirjoitus Sami Keski-Vähälä), Punahilkka (2012), Sofian maailma (2013) sekä Rikos ja rangaistus (2015). Kotkan kaupunginteatteriin hän on ohjannut muun muassa näytelmät Neljäntienristeys (2016), Puhdistus (2017), Junnu -sydämeni tänne jää (2018), M/S Estonia - Alinan selviytymistarina (2019), Buster Keaton - elämä ja teot (2020), Kotkan Ruusu (2021), Viimeinen vuosi (2022), Myrsky (2022) sekä Toksinen Kabaree (2023). Lisäksi hän on mm. ohjannut Kuopion kaupunginteatteriin Astrid Lindgrenin Ronja, ryövärintyttären (2018) ja Jyväskylän kaupunginteatteriin Peter Høegin Susanin vaikutuksen (2021).
Hän on saanut näyttämötaiteen valtionpalkinnon vuonna 2002 yhdessä Todellisuuden tutkimuskeskuksen kanssa sekä taiteilija-apurahan kahdesti vuosille 2003–2006. Vuoden 2011 maaliskuussa hänelle myönnettiin Teatteriohjaajaliiton Vuoden ohjaaja Thalia-palkinto. Vuonna 2013 Jaakkola sai yhdessä Kajaanin kaupunginteatterin ohjaajan Hanna Kirjavaisen kanssa Teatterikorkeakoulun Vuoden 2013 alumni -tunnustuksen. Vuoden 2017 Thalia-juhlassa Jaakkolalle myönnettiin Videosäde-kunniamaininta halusta laajentaa ohjauksissaan näyttämökerrontaa videon avulla.
Baskimaa (kulttuuris-maantieteellinen alue)

Baskimaa (bask. Euskal Herria; esp. País Vasco. ransk. Pays basque)  on kulttuurillis-maantieteellinen alue Pyreneiden länsiosassa Biskajanlahden pohjukassa. Se on baskien kotiseutua. Baskimaan merkittävimpiä kaupunkeja ovat Pamplona (Iruñea), Bilbao (Bilbo), San Sebastián (Donostia) ja Vitoria (Gasteiz) Espanjassa sekä Bayonne (Baiona) ja Biarritz (Biarritz tai Miarritze) Ranskassa. Baskimaa käsittää Eteläisen Baskimaan ja Navarran Espanjassa sekä Pohjoisen Baskimaan Ranskassa. Yleisesti ottaen Baskimaa on hyvin nationalistinen,lähde? ja monet vaativatkin alueen itsenäisyyttä. Baskimaassa puhutaan pääasiassa baskin kieltä.
Maantiede

Baskimaan alue koostuu seitsemästä Espanjan ja Ranskan alueella sijaitsevasta historiallisesta alueesta, joista baskit käyttävät nimitystä Zazpiak Bat, joka vapaasti suomennettuna tarkoittaa ”seitsemän yhdessä”. lähde?
Maantiede > Eteläinen Baskimaa

Eteläinen Baskimaa, jota baskit kutsuvat nimellä Hegoalde, käsittää Espanjassa sijaitsevat Baskimaan itsehallintoalueeseen kuuluvat Gipuzkoan (esp. Guipúzcoa), Araban (esp. Álava) ja Bizkaian (esp. Vizcaya) maakunnat sekä erillisen Nafarroan (esp. Navarra) itsehallinnollisen maakunnan. Eteläisen Baskimaan tärkein ja suurin kaupunki on vauras Bilbao.
Maantiede > Pohjoinen Baskimaa

Pohjoinen Baskimaa, jota baskit kutsuvat nimellä Iparralde, käsittää Ranskan puolelta kolme valtion lounaiskolkassa Pyrénées-Atlantiquesin departementissa sijaitsevaa historiallista maakuntaa, Basse-Navarren (Nafarroa Beherea), Soulen (Zuberoa) ja Labourdin (Lapurdi).
Väestö

Baskimaassa asuu noin kolme miljoonaa ihmistä. Nykyään suuri osa Eteläisen Baskimaan vaurailla alueella asuvista on muuttanut muualta Espanjasta työn perässä eikä edusta baskikansallisuutta. Jopa 40 prosenttia alueen asukkaista edustaa muuta etnistä identiteettiä.
Väestö > Suurimmat kunnat

|  | Kunta | Asukasluku |
| --- | --- | --- |
| 1. | Bilbao | 350 184 |
| 2. | Vitoria-Gasteiz | 253 996 |
| 3. | Pamplona | 203 944 |
| 4. | San Sebastián | 188 240 |
| 5. | Barakaldo | 101 486 |
| 6. | Getxo | 77 770 |
| 7. | Irun | 61 983 |
| 8. | Bayonne | 51 411 |
| 9. | Portugalete | 49 118 |
| 10. | Santurtzi | 46 069 |
Väestö > Kieli

Baskin kieltä, Baskimaan alkuperäiskieltä, pidetään Euroopan vanhimpana elävänä kielenä. Kuitenkin maan puhutuimmat kielet ovat espanja ja ranska. Baskimaan kolmesta miljoonasta asukkaasta noin 650 000 ihmistä puhuu äidinkielenään baskia, joista 550 000 asuu Espanjan puoleisessa Baskimaassa ja loput Ranskan puoleisessa.
Gipuzkoassa toimii myös baskilais-suomalainen ystävyysseura Suomitar, joka on julkaissut baski–suomi-sanakirjan 2012.
Aiheesta muualla

Kuvia tai muita tiedostoja aiheesta Baskimaa (kulttuuris-maantieteellinen alue) Wikimedia Commonsissa
Baskimaan kartta.
Gipuzkoanrannikko.
Mira Wickman

| Mira Wickman> Henkilötiedot |
| --- | --- |
Syntynyt: 23. elokuuta 1994 (ikä 30)
Kansalaisuus:  Suomi
Uran tiedot
Laji:  salibandy
Seura:  KAIS Mora
Valmentaja:  Tomas Davies
Saavutukset
Voitot:  Suomen mestaruus Ruotsin mestaruus U-19 MM-kulta
| Mitalit> Maa:   Suomi.Naisten salibandy.MM-kilpailut  | Mitalit> Maa:   Suomi.Naisten salibandy.MM-kilpailut  | Mitalit> Maa:   Suomi.Naisten salibandy.MM-kilpailut  | Maa:   Suomi> Naisten salibandy. |
| --- | --- | --- | --- |
|  Hopeaa | Bratislava 2017 |  |  |
Mira Wickman (s. 23. elokuuta 1994) on suomalainen salibandyn pelaaja, pelipaikaltaan hyökkääjä. Hän on kotimaansa lisäksi pelannut Ruotsin pääsarjassa ja edustanut Suomea naisten maajoukkueessa.
Suomen Salibandyliigassa Wickman edusti kausina 2009–2014 nurmijärveläistä SB-Prota ja voitti SM-kultaa vuonna 2014 sekä saavutti kolme SM-hopeaa ja yhden SM-pronssin. Kaudeksi 2014–2015 hän siirtyi Ruotsin Superliigaan, jossa hän Rönnbyn joukkueessa ylsi finaaliin mutta hävisi Jonna Mäkelän edustamalle KAIS Moralle. Kauden 2015–2016 Wickman joutui olemaan liki kokonaan sivussa polvivamman vuoksi. Kaudeksi 2016–2017 hän siirtyi KAIS Moran joukkueeseen. Wickman lopetti huippu-uransa kauden 2017–2018 jälkeen.
Wickman pelasi naisten maajoukkueessa 19 ottelua, joissa hän teki yhdeksän maalia ja sai neljä syöttöpistettä. Hän saavutti MM-hopeaa Bratislavassa 2017.
Skotlannin yhdistynyt vapaakirkko

| Skotlannin yhdistynyt vapaakirkko |
| --- | --- |
Suuntautuminen:  Kalvinismi
Hallinto:  Presbyteerinen
Yhteistyötahoja:  Reformoitujen kirkkojen maailmanyhteisö
Toiminta-alue:  Skotlanti
Perustettu:  1900
Kirkkoon yhdistyneet:  Skotlannin yhdistynyt presbyteerikirkko ja Skotlannin vapaakirkon enemmistö perustivat kirkon yhdistymällä vuonna 1900.
Kirkosta irtautuneet:  Enemmistö kirkon jäsenistä ja seurakunnista liittyi Skotlannin kirkkoon vuonna 1929.
Seurakuntia:  53 (31.12.2016)
Jäseniä:  2 466 (31.12.2016)
Aiheesta muualla
Sivusto
Infobox OKVirheellinen NIMI-arvo: 
Skotlannin yhdistynyt vapaakirkko (engl. United Free Church of Scotland, skotiksi The Unitit Free Kirk o Scotland, gaeliksi An Eaglais Shaor Aonaichte), on skotlantilainen kirkkokunta, joka perustettiin vuonna 1900 Skotlannin yhdistyneen presbyteerikirkon ja Skotlannin vapaakirkon enemmistön yhdistyessä. Kirkon enemmistö puolestaan yhdistyi vuonna 1929 Skotlannin kirkon kanssa. Vähemmistö päätti kuitenkin jatkaa toimimista itsenäisenä kirkkona. Sillä oli vuoden 2016 lopussa 53 seurakuntaa ja 2 466 jäsentä.
Historia > Perustaminen

Vuonna 1900 Skotlannin vapaakirkko yhdistyi Skotlannin yhdistyneen presbyteerikirkon kanssa muodostaen Skotlannin yhdistyneen vapaakirkon (United free church of Scotland). Tässä uudessa kirkossa oli 1 620 jäsentä ja se kilpaili koossa Skotlannin kirkon kanssa. 27 seurakuntaa, jotka sijaitsivat pääosin Skotlannin Ylämailla ei hyväksynyt yhdistymistä. Ne julistautuivat Skotlannin vapaakirkon laillisiksi jatkajiksi vaatien sen koko omaisuutta itselleen. Englannin parlamentin ylähuone päättikin heillä olevan oikeuden siihen. Päätöstä pidettiin kuitenkin sen verran kohtuuttomana, että päädyttiin lopulta jakoon, jossa Skotlannin vapaakirkkona jatkava joukko sai lähes puolet kirkon entisestä omaisuudesta.
Historia > Yhdistyminen Skotlannin kirkkoon ja vähemmistön jatkaminen itsenäisenä

Vuonna 1929 kirkko yhdistyi Skotlannin kirkon kanssa. Kuitenkin vähemmistö kirkosta päätti olla hyväksymättä liitosta ja jatkaa itsenäisenä. He pitivät tärkeänä kirkon riippumattomuutta valtiosta, eri kirkkojen tasavertaisuutta suhteessa valtioon sekä sitä, että taloudellisen tuen kirkolle tuli olla jäsenten vapaaehtoisesti antamaa. Näitten ei katsottu toteutuvan Skotlannin kirkossa. Itsenäisenä pysyvä joukko kokoontui ensimmäiseen yleiskokoukseensa 6. lokakuuta 1929 Glasgowssa.  Siellä he valitsivat pastori James Barrin jatkavan kirkon ensimmäiseksi moderaattoriksi. Kirkko suostui käyttämään  ensimmäiset viisi vuotta nimenään Skotlannin yhdistynyt vapaakirkko (jatkava) (United Free Church of Scotland (continuing)), mistä syystä heitä kutsuttiin lempinimellä jatkajat (continuers).
Seuraavina vuosina kirkko rakennutti useita uusia kirkkorakennuksia ja perusti uusia seurakuntia. Monien muiden Skotlannin kirkkokuntien tavoin kirkko kasvoi huomattavasti aina vuoteen 1956 asti, jolloin jäsenmäärä alkoi laskea.
Aiheesta muualla

Kirkon kotisivut
Jordalenin kappeli

| Jordalenin kappeli Jordalen kapell |
| --- | --- |
Sijainti:  Voss, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1977
Materiaali:  puu
Istumapaikkoja:  45
Lisää rakennusartikkeleitaArkkitehtuurin teemasivulla
Jordalenin kappeli (norj. Jordalen kapell) on Vossin kunnassa Norjassa sijaitseva puinen pitkäkirkko vuodelta 1977.
Aiheesta muualla

Kuvia tai muita tiedostoja aiheesta Jordalenin kappeli Wikimedia Commonsissa